《后园观梅简洪景伯》
宋代·曾惇

扶藜点检后园梅，小雨沾滋第一回。
宾客正愁花有语，拾遗只恐老相催。
关心故国赏心处，爱酒暮年疏酒杯。
待得山宫千树白，与君骑马入青苔。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。